
                               บันทึกข้อความ
ส่วนราชการ    สำนักงานส่งเสริมการปกครองท้องถิ่นจังหวัดปัตตานี (กง.กม.)   โทร. 0-7334-9519                                     
ที่  ปน 0023.4/	วันที่      1   กรกฎาคม  2565
เรื่อง   ติดตามผลความคืบหน้าการดำเนินการตามมติคณะรัฐมนตรี เรื่อง มาตรการป้องกันและละเว้น                      
           การปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ

เรียน   ท้องถิ่นจังหวัดปัตตานี
	1. เรื่องเดิม
                               1.1 ตามหนังสือกรมส่งเสริมการปกครองท้องถิ่น ด่วนที่สุด  ที่ มท 0804.6/ว 554 
ลงวันที่  11 กุมภาพันธ์  2562  ได้ขอให้จังหวัดแจ้งองค์กรปกครองส่วนท้องถิ่น รวบรวมผลการดำเนินการตามมาตรการป้องกันและละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ โดยให้รายงานผลให้กรมส่งเสริมการปกครองท้องถิ่นทราบ ทุก ๆ 3 เดือน นั้น
                          1.2 จังหวัดปัตตานีได้ดำเนินการแจ้งให้องค์กรปกครองท้องถิ่นในพื้นที่รับผิดชอบทราบแล้วตามหนังสือจังหวัดปัตตานี  ด่วนที่สุด ที่ ปน 0023.4/ว 4529 ลงวันที่ 28 กุมภาพันธ์ 2562 และ
หนังสือสำนักงานส่งเสริมการปกครองท้องถิ่น ด่วนที่สุด ที่ ปน 0023.4/ว 2330 ลงวันที่ 19 ตุลาคม 2564 รายละเอียดปรากฏตาม  (เอกสาร 1)
		๒. ข้อเท็จจริง
		    กรมส่งเสริมการปกครองท้องถิ่นแจ้งว่า เนื่องจากสำนักเลขาธิการคณะรัฐมนตรี 
ได้มีหนังสือขอทราบผลการดำเนินการในเรื่องดังกล่าว จึงขอให้สำนักงานส่งเสริมการปกครองท้องถิ่นจังหวัดจัดส่งข้อมูลให้ ศปท.สถ. ภายในวันที่ 6 ก.ค. 2565 ตามแบบฟอร์มที่กำหนด โดยขอให้รายงานผลในรูปแบบเอกสารอิเล็กทรอนิกส์ (PDF) ส่งในไลน์กลุ่มงานกฎหมาย สถจ. เพื่อจะได้รายงาน สำนักเลขาธิการคณะรัฐมนตรี ต่อไป รายละเอียดปรากฏตาม   (เอกสาร 2)
3. ข้อเสนอ
    เห็นควรแจ้ง เทศบาลเมืองปัตตานี และเทศบาลเมืองตะลุบัน สำหรับสำนักงานส่งเสริม
การปกครองท้องถิ่นอำเภอ ทุกอำเภอ ให้แจ้งองค์กรปกครองส่วนท้องถิ่นในพื้นที่รับผิดชอบทราบ และให้สรุปผลตามแบบฟอร์มรายงานที่กำหนดให้ สถจ.ปน. ทราบภายในวันที่ 5 กรกฎาคม 2565 ภายในเวลา 16.30 น.
4. ข้อพิจารณา
		    จึงเรียนมาเพื่อโปรดพิจารณาตามข้อ 3. หากเห็นชอบขอได้โปรดลงนามในหนังสือที่ได้
เสนอมาพร้อมนี้	
	
                                                              (นางสาวนัฐวีณ์   มีคุณวิเศษ)
                                                   นักส่งเสริมการปกครองท้องถิ่นชำนาญการ


นส.นัฐวีณ์ฯ/นสถ.ชก./จนท......................     
                                 01/07/2565

ที่  ปน  0023.4/ว                                                             สำนักงานส่งเสริมการปกครองท้องถิ่น                                                                                         
                                                                                     จังหวัดปัตตานี ถนนเดชา ปน 94000
                                                                         กรกฎาคม  2565
เรื่อง   ติดตามผลความคืบหน้าการดำเนินการตามมติคณะรัฐมนตรี เรื่อง มาตรการป้องกันและละเว้น                      
          การปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ
เรียน	ท้องถิ่นอำเภอ ทุกอำเภอ นายกเทศมนตรีเมืองปัตตานี และนายกเทศมนตรีเมืองตะลุบัน
[bookmark: _GoBack]อ้างถึง  1. หนังสือจังหวัดปัตตานี  ด่วนที่สุด ที่ ปน 0023.4/ว 4529 ลงวันที่ 28 กุมภาพันธ์ 2562 
          2. หนังสือสำนักงานส่งเสริมการปกครองท้องถิ่นจังหวัดปัตตานี ด่วนที่สุด ที่ ปน 0023.4/ว 2330 
              ลงวันที่ 19 ตุลาคม 2564  
สิ่งที่ส่งมาด้วย  แบบรายงานผลความคืบหน้าการดำเนินการตามมติคณะรัฐมนตรีฯ             จำนวน 1 ชุด
		ตามที่กรมส่งเสริมการปกครองท้องถิ่นแจ้งว่า ตามมติคณะรัฐมนตรีเมื่อวันที่ 8 มกราคม 2562 เรื่อง มาตรการป้องกันและละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ที่รับทราบตามมาตรการฯ ตามที่คณะกรรมการ ป.ป.ช. เสนอ และให้กระทรวงมหาดไทยเป็นเจ้าภาพหลักร่วมกับ กระทรวงคมนาคม กระทรวงทรัพยากรธรรมชาติและสิ่งแวดล้อม องค์กรปกครอง
ส่วนท้องถิ่น และหน่วยงานที่เกี่ยวข้องรับมาตรการฯ ของคณะกรรมการ ป.ป.ช. ในการพิจารณาดำเนินการ แล้วให้กระทรวงมหาดไทยรวบรวมการดำเนินการเสนอต่อคณะรัฐมนตรีโดยเร็ว และกรมส่งเสริมการปกครองท้องถิ่นให้จังหวัดแจ้งองค์กรปกครองส่วนท้องถิ่นรวบรวมผลการดำเนินการตามมาตราการป้องกันและละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ โดยให้รายงานผล
การดำเนินการตามมติคณะรัฐมนตรีฯ ตามแบบฟอร์มที่กำหนดให้ทราบ ทุก ๆ 3 เดือน นั้น
		ในการนี้ สำนักงานส่งเสริมการปกครองท้องถิ่นจังหวัดปัตตานี ได้รับแจ้งจากกรมส่งเสริม
การปกครองท้องถิ่นว่า สำนักเลขาธิการคณะรัฐมนตรี ได้มีหนังสือขอทราบผลการดำเนินการในเรื่องดังกล่าว จึงขอให้สำนักงานส่งเสริมการปกครองท้องถิ่นอำเภอ ทุกอำเภอ รวบรวมข้อมูลองค์กรปกครองส่วนท้องถิ่น
ในพื้นที่รับผิดชอบและจัดส่งข้อมูลให้กลุ่มงานกฎหมาย ระเบียบ และเรื่องร้องทุกข์ ภายในวันที่ 5 กรกฎาคม  2565 ก่อนเวลา 16.30 น. ตามแบบฟอร์มที่กำหนด โดยขอให้รายงานผลในรูปแบบเอกสาร (Excel) ส่งในไลน์กลุ่มติดตามข้อสั่งการ กง.กม.สถจ.ปน. หรือส่งในไลน์ส่วนตัว Nattawee289PTN สำหรับเทศบาลเมืองให้ส่งในไลน์ส่วนตัว Nattawee289PTN โดยตรง เพื่อจะได้รายงานผลให้กรมส่งเสริม
การปกครองท้องถิ่นทราบภายในระยะเวลาที่กำหนดต่อไป รายละเอียดปรากฏตามสิ่งที่ส่งมาด้วย 
	จึงเรียนมาเพื่อดำเนินการต่อไป
                                             ขอแสดงความนับถือ






กลุ่มงานกฎหมาย ระเบียบ และเรื่องร้องทุกข์ 
โทร. 0-7334-9519 ต่อ 104
โทรสาร 0-7333-6581
ผู้ประสานงาน : นัฐวีณ์ฯ








รก.ทถจ…………….............................................. 
ผง.กง.กม......................................................
.....................นส.นัฐวีณ์/นสถ.ชก./จนท
                      01/07/65 : 

